কোথাও প্রার্থীর বাড়িতে ঢুকে ভাঙচুর। কোথাও ফ্ল্যাগ-ফেস্টুনে আগুন। ভোটের আর কয়েক ঘণ্টা বাকি থাকলেও, হিংসা-অশান্তিতে বিরাম নেই। রাজনৈতিক সংঘর্ষে আজও কলকাতার একাধিক ওয়ার্ড উত্তপ্ত ছিল। শাসক দলের বিরুদ্ধে সন্ত্রাসের অভিযোগে সরব বাম-বিজেপি সহ বিরোধীরা।
 ওয়েব ডেস্ক: কোথাও প্রার্থীর বাড়িতে ঢুকে ভাঙচুর। কোথাও ফ্ল্যাগ-ফেস্টুনে আগুন। ভোটের আর কয়েক ঘণ্টা বাকি থাকলেও, হিংসা-অশান্তিতে বিরাম নেই। রাজনৈতিক সংঘর্ষে আজও কলকাতার একাধিক ওয়ার্ড উত্তপ্ত ছিল। শাসক দলের বিরুদ্ধে সন্ত্রাসের অভিযোগে সরব বাম-বিজেপি সহ বিরোধীরা।
   
তৃণমূলের বিরুদ্ধে সন্ত্রাস সহ একাধিক অভিযোগ। প্রতিবাদে রাস্তার বসে বিক্ষোভ-স্লোগান। শুক্রবার সকালে একশো তিন নম্বর ওয়ার্ডে, সার্ভে পার্ক-জোড়া ব্রিজের কাছে পথ অবরোধ করেন সিপিআইএম সমর্থকেরা। পরে তাঁরা সার্ভে পার্ক থানায় ডেপুটেশন দিতে গেলে ঢুকতে বাধা দেওয়া হয় বলে অভিযোগ। এরপর থানার সামনেই শুরু হয় তুমুল বিক্ষোভ । পুলিস ডেপুটেশন নেওয়ার পর বন্ধ হয় বিক্ষোভ।